

Til medlemmer

af Facaderåd Præstø

Valdemarsgade 43

Postboks 200

4760 Vordingborg

Tlf. 55 36 36 36

www.vordingborg.dk

Sagsnr.: 14/1134

Dokumentnr.: 3542/14

Sagsbehandler:

Anne-Line Møller Sutcliffe

Dir. 5536 2423

E-mail: alms@vordingborg.dk

08-01-2014

# Referat 7. januar 2014

1. **Orientering om skilt ved apotek, Svend Gønges Torv**

Der er meddelt dispensation til et skilt med åbningstider, der placeres ved

siden af dør til Apoteket, Svend Gønges Torv. Skiltet har en størrelse på

45 cm x 29 cm. Der er en bekendtgørelse der påbyder apoteker at have en

Klar skiltning med åbningstider ved dør og henvisning til andre åbne apoteker i apotekets egen lukketid.

1. **Orientering og drøftelse af renovering af tag på Adelgade 89/Rådhusstræde 1**

Facaderådet accepterer at der meddeles dispensation til tagbeklædning af sorte

stålplader der imiterer sorte tegl, med den begrundelse at taget ikke ses fra Adelgade

og kun i nogen grad fra Rådhustræde. Den tidligere tagbeklædning var skifer.

Afdækninger i metal i tagets møde med gavl anbefales fjernet, da dette er meget

fremmed for husets byggestil.

1. **Orientering om facaderådsroller og procedure, jf. proces i følgegruppen**

Vi gennemgik de facaderådsroller og procedurer følgegruppen til lokalplanplan for

Præstø midtby har arbejdet med.

1. **Planlægning af facaderådsmøder frem til sommer**

Facaderåd Præstø vil afholde planlagte møder, såfremt der er indkommet relevante

sager på følgende datoer:

18. feb., 1. april, 13. maj, 24. juni, 19. aug., 30. sept., 11.nov., 6. jan. 2015.

Hvis der ikke er indkommet sager til et møde aflyses mødet en uge før mødedato.

Hvis der indkommer hastesager møder facaderådet gerne op til et fortovsmøde eller mindre sager kan behandles som formandsbeslutning.

1. **Evt.**

Facaderådet ønsker at opfordre de foreninger, der har mulighed for at stille med en

repræsentant til facaderådet at disse nye repræsentanter mødes første gang 18. februar 2014. Invitation til deltagelse i facaderådet fremsendes snarest.

Under evt. drøftede facaderådet også en afgørelse fra Natur og Miljøklagenævnet, hvor Vordingborg Kommune får medhold i sagen om indgang til Netto og blændede vinduer.